**Σύμβαση Κοινής Εταιρείας-Τεχνοβλαστού**

**Χωρίς εταιρική συμμετοχή των Ερευνητικών Οργανισμών στην Εταιρεία-Τεχνοβλαστό**

**Υποσχετική**

**(Ν. 4864/2021)**

**Οι κάτωθι υπογεγραμμένοι,**

**αφενός:**

1. **Οι Ερευνητικοί Οργανισμοί** 
   1. Το Δημοκρίτειο Πανεπιστήμιο Θράκης (ΔΠΘ)

που στο εξής χάριν συντομίας θα αναφέρονται από κοινού ως «**Ερευνητικοί Οργανισμοί**», ή ως «**οι πρώτοι συμβαλλόμενοι**»,

**αφετέρου**

1. **Οι Ιδρυτές-Εταίροι, οι οποίοι ενεργούν για λογαριασμό της υπό σύσταση κοινής Εταιρείας-Τεχνοβλαστού** 
   1. ΑΑΑ …… ερευνητής
   2. ΒΒΒ …… ερευνητής
   3. Η Ιδιωτική εταιρεία με την επωνυμία (*επενδυτής*) νομίμως εκπροσωπούμενη

που στο εξής χάριν συντομίας θα αναφέρονται από κοινού ως «**οι Ιδρυτές-Εταίροι**», ή ως «**οι δεύτεροι συμβαλλόμενοι**», ή ως «**ο Δικαιολήπτης**»,

**και ως εκ τρίτου συμβαλλόμενοι**

1. **Οι Δικαιούχοι Ερευνητές** 
   1. ΑΑΑ …… ερευνητής του Δημοκρίτειου Πανεπιστημίου Θράκης
   2. ΒΒΒ …… ερευνητής του Ερευνητικού Κέντρου Χ’Χ’Χ’
   3. ΓΓΓ …… ερευνητής του Ερευνητικού Κέντρου Χ’Χ’Χ’

που στο εξής θα αναφέρονται από κοινού χάριν συντομίας ως «Οι Ερευνητές»

ο πρώτος και ο τρίτος συμβαλλόμενος θα αναφέρονται από κοινού και ως «**οι Δικαιοπάροχοι**»

**ΠΡΟΟΙΜΙΟ**

**Λαμβάνοντας υπόψη τις διατάξεις των νομοθετημάτων:**

1. Ν. 1733/1987 Μεταφορά τεχνολογίας, εφευρέσεις και τεχνολογική καινοτομία (ΦΕΚ Α’ 171/1987) όπως τροποποιήθηκε και ισχύει σήμερα,
2. Ν. 2121/1993 Πνευματική Ιδιοκτησία, συγγενικά δικαιώματα και πολιτιστικά θέματα (ΦΕΚ Α’ 25/1993) όπως τροποποιήθηκε και ισχύει σήμερα,
3. Προεδρικό Διάταγμα υπ' αριθμ. 456 της 17/24 Οκτ.1984 Αστικός Κώδικας και Εισαγωγικός του Νόμος, άρθρα 60 και 785 επ. (ΦΕΚ Α' 164),
4. Ν. 2919/2001 Σύνδεση έρευνας και τεχνολογίας με την παραγωγή και άλλες διατάξεις, άρθρο 11 (όπως τροποποιήθηκε από τον Ν. 3440/2006 άρθρο Τέταρτο), (ΦΕΚ Α' 128/25.6.2001),
5. Ν. 2943/2001 Έκτιση ποινών εμπόρων ναρκωτικών και άλλες διατάξεις αρμοδιότητας του Υπουργείου Δικαιοσύνης για την τοπική δικαιοδοσία των κατά τόπους αρμοδίων Δικαστηρίων (ΦΕΚ Α’ 203/12.9.2001),
6. Ν. 4009/2011 Δομή, λειτουργία, διασφάλιση της ποιότητας των σπουδών και διεθνοποίηση των ανωτάτων εκπαιδευτικών ιδρυμάτων (ΦΕΚ Α’ 195 6.9.2011), όπως τροποποιήθηκε και κατά το τμήμα που ισχύει σήμερα,
7. Ν. 4310/2014 Έρευνα, Τεχνολογική Ανάπτυξη και Καινοτομία και άλλες διατάξεις (ΦΕΚ Α’ 258 8.12.2014), όπως τροποποιήθηκε και κατά το τμήμα που ισχύει σήμερα
8. Ν. 4386/2016 Ρυθμίσεις για την έρευνα και άλλες διατάξεις (ΦΕΚ Α’ 83 11.5.2016), όπως τροποποιήθηκε και κατά το τμήμα που ισχύει σήμερα
9. N. 4610/2019 Συνέργειες Πανεπιστημίων και Τ.Ε.Ι., πρόσβαση στην τριτοβάθμια εκπαίδευση, πειραματικά σχολεία, Γενικά Αρχεία του Κράτους και λοιπές διατάξεις (ΦΕΚ Α' 70/07.05.2019),
10. Ν. 4864/2021 Στρατηγικές επενδύσεις και βελτίωση του επενδυτικού περιβάλλοντος μέσω της επιτάχυνσης διαδικασιών στις ιδιωτικές και στρατηγικές επενδύσεις, δημιουργία πλαισίου για τις εταιρείες τεχνοβλαστούς και άλλες επείγουσες διατάξεις για την ανάπτυξη (ΦΕΚ Α’ 237/2-12-2021) και
11. Ν. 4957/2022 Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις (ΦΕΚ Α’ 141/21-7-2022) όπως τροποποιήθηκε και ισχύει
12. Του Οδηγού Χρηματοδότησης και Διαχείρισης του ΕΛΚΕ/ΔΠΘ που δημοσιεύτηκε στο ΦΕΚ τ. Β΄ 7291/22.12.2023 στο μέτρο που δεν καταργούνται ρητώς από τις νεότερες αναφερθείσες παραπάνω διατάξεις νόμων

**Λαμβάνοντας υπόψη, επίσης**

1. Τις διατάξεις των Εσωτερικών Κανονισμών του Δημοκρίτειου Πανεπιστημίου Θράκης,
2. τις υπ’ αρ. ………………… και ………………… Αποφάσεις του Συμβουλίου Διοίκησης του Δημοκρίτειου Παν/μίου Θράκης, με τις οποίες έγιναν δεκτά τα σχετικά αιτήματα που υπέβαλαν οι Ερευνητές και:

**Α) ότι εγκρίθηκε:**

α) η ίδρυση της Εταιρείας-Τεχνοβλαστού,

β) η συμμετοχή των Ερευνητών ως ιδρυτών - εταίρων, στην Εταιρεία-Τεχνοβλαστό,

γ) το κοινό σχέδιο της παρούσας Σύμβασης κοινής Εταιρείας-Τεχνοβλαστού

δ) η συμμετοχή του Ερευνητή……………../Διαχειριστή/Εταίρου ως εκτελεστικού μέλους στην Διοίκηση της Εταιρείας-Τεχνοβλαστού για 3 έτη, με δυνατότητα ανανέωσης κατόπιν αίτησης της Εταιρείας – Τεχνοβλαστού, (άρθρο 57 παρ. 4), (ΕΑΝ ΔΕΝ ΕΧΕΙ ΖΗΤΗΘΕΙ Η ΣΥΜΜΕΤΟΧΗ, Η ΠΑΡ. δ) ΔΙΑΓΡΑΦΕΤΑΙ)

**Β) ότι αποφασίστηκε:**

α) η άμεση σύναψη της παρούσας Σύμβασης Κοινής Εταιρείας-Τεχνοβλαστού με τους Ιδρυτές-Εταίρους

β) η μη συμμετοχή του Δημοκρίτειου Παν/μίου Θράκης στην Εταιρεία-Τεχνοβλαστό,

γ) ότι η νόμιμη προστασία των Δικαιωμάτων Διανοητικής Ιδιοκτησίας επί των αποτελεσμάτων έρευνας, τα οποία, σύμφωνα με την Σύμβαση Καταμερισμού Δικαιωμάτων που έχει συναφθεί μεταξύ τους, ανήκουν στους Δικαιοπαρόχους κατά ποσοστό 40 % στο Δημοκρίτειο Πανεπιστήμιο Θράκης, κατά ποσοστό …% στον Ερευνητή ΑΑΑ, κατά ποσοστό …% στον Ερευνητή ΒΒΒ και κατά ποσοστό …% στον Ερευνητή ΓΓΓ, θα πραγματοποιηθεί

**χωρίς υποβολή Αίτησης απονομής Διπλώματος Ευρεσιτεχνίας** για τα μη δημοσιοποιημένα αποτελέσματα έρευνας, αλλά με την τήρησή τους ως μυστικών και τη διαφύλαξή τους ως Απόρρητης Τεχνογνωσίας εκ μέρους των Ερευνητών και της Εταιρείας-Τεχνοβλαστού,

/ή/

**με συμμετοχή των Ερευνητικών Οργανισμών/του Ερευνητικού Οργανισμού ……. στη διαδικασία κατοχύρωσης** των δικαιωμάτων βιομηχανικής Ιδιοκτησίας, κατ’ άρθρο 53 παρ. 5, στοιχ. ε’, Ν. 4864/2021

/ή/

**χωρίς τη συμμετοχή των Ερευνητικών Οργανισμών στη διαδικασία κατοχύρωσης** των δικαιωμάτων βιομηχανικής Ιδιοκτησίας και την εκχώρηση των δικαιωμάτων στην Εταιρεία-Τεχνοβλαστό που θα ιδρυθεί, κατόπιν συνεννόησης με τους τυχόν συνιδιοκτήτες Ερευνητές, σύμφωνα με το άρθρο 60 § 5 Ν. 4864/2021,

**Γ) ότι αναγνωρίστηκε:**

α) ότι οι Ερευνητές ως μέλη ΔΕΠ, ΕΔΙΠ, ΕΕΠ ή ΕΤΕΠ, δύνανται να αφιερώνουν μέρος του χρόνου άσκησης των καθηκόντων τους στην υποστήριξη του έργου της Εταιρείας - Τεχνοβλαστού, χωρίς να απαιτείται η λήψη άδειας, υπό την προϋπόθεση ότι θα πληρούν το ελάχιστο όριο των ωρών διδακτικού έργου, όπως αυτό τους ανατίθεται από τη Συνέλευση του Τμήματος/ ……………….. (άρθρο 57 παρ. 2, Ν. 4864/2021), και

β) ότι ο/οι Ερευνητής/ές …. δύνα(ν)ται να ασκεί(ούν) ερευνητική ή συμβουλευτική δραστηριότητα στην Εταιρεία – Τεχνοβλαστό υπό την προϋπόθεση αυτό να μην επηρεάζει τις υποχρεώσεις του/ς που απορρέουν από τη θέση του/ς ως Μέλους ΔΕΠ (ΕΔΙΠ, ΕΕΠ ή ΕΤΕΠ) στον Ερευνητικό Οργανισμό …….. *[ΕΑΝ Ο ΕΡΕΥΝΗΤΗΣ ΔΕΝ ΖΗΤΗΣΕ ΤΗΝ ΣΧΕΤΙΚΗ ΑΔΕΙΑ ΓΙΑ ΑΣΚΗΣΗ ΕΡΕΥΝΗΤΙΚΗΣ-ΣΥΜΒΟΥΛΕΥΤΙΚΗΣ ΔΡΑΣΤΗΡΙΟΤΗΤΑΣ, Η ΠΑΡΑΓΡΑΦΟΣ β ΔΙΑΓΡΑΦΕΤΑΙ}*

και

**Δ) ότι αναγνωρίστηκε συμβατικά με την από ……. Σύμβαση κατανομής Δικαιωμάτων**

ότι τα Δικαιώματα Διανοητικής Ιδιοκτησίας επί των ερευνητικών αποτελεσμάτων κατανέμονται μεταξύ των Ερευνητικών Οργανισμών και των Ερευνητών σύμφωνα με τον παρακάτω πίνακα

*Πίνακας 1.*

|  |  |
| --- | --- |
| **ΣΥΝΔΙΚΑΙΟΥΧΟΙ/ΣΥΓΚΑΤΑΘΕΤΕΣ** | |
| 1) Δημοκρίτειο Πανεπιστήμιο Θράκης  2) ΑΑΑ …………. Ερευνητής Πανεπιστημίου ΧΧΧ: | …….% (……..% Χ 40%)  …….% (…..% Χ 60%) |
| 3) Ερευνητές | ……. % |
| **ΕΦΕΥΡΕΤΕΣ ΦΥΣΙΚΑ ΠΡΟΣΩΠΑ** | |
| 1. Ερευνητής Δημοκρίτειου Πανεπιστημίου Θράκης | 1)ΑΑΑ …………. Ερευνητής |
| 1. Ερευνητές | 2)ΒΒΒ …………. ερευνητής  3)ΓΓΓ …………. ερευνητής |

**και δεδομένου ότι**

τα αποτελέσματα έρευνας και η Γνώση που παρήγαγαν οι Ερευνητές αφορούν την ανάπτυξη των ακόλουθων προϊόντων/μεθόδων/ Know-How/Διπλώματος Ευρεσιτεχνίας/Βιομηχανικού Σχεδίου προτύπων/: ………………………… ……………………………………. …………………………... …………………………………………….. …………………… ……………………………….., (στο εξής «η Τεχνογνωσία»),

για την εφαρμογή και τους σκοπούς του παρόντος, όπου αναφέρονται οι παρακάτω όροι με κεφαλαίο, ισχύουν οι ακόλουθοι ορισμοί:

1. «Ερευνητικοί Οργανισμοί» ή «Πρώτοι Συμβαλλόμενοι»: Το Δημοκρίτειο Πανεπιστήμιο Θράκης και ...

2. «οι Ιδρυτές-Εταίροι», ή «οι δεύτεροι συμβαλλόμενοι», «ο Δικαιολήπτης»: ο ΑΑΑ …… ερευνητής, ο ΒΒΒ …… ερευνητής, η Ιδιωτική εταιρεία με την επωνυμία (επενδυτής) νομίμως εκπροσωπούμενη

3. «Οι Ερευνητές»: ο ΑΑΑ …… ερευνητής του Δημοκρίτειου Πανεπιστημίου Θράκης, ο ΒΒΒ …… ερευνητής, ο ΓΓΓ …… ερευνητής...

4. «οι Δικαιοπάροχοι»: ο πρώτος και ο τρίτος συμβαλλόμενος

5. «η Τεχνογνωσία»: τα αποτελέσματα έρευνας και η Γνώση που παρήγαγαν οι Ερευνητές

6. «η Άδεια»: άδεια χρήσης και εμπορικής εκμετάλλευσης της Τεχνογνωσίας

7. «Απόρρητη Τεχνογνωσία»/ «Απόρρητες Πληροφορίες»: η μη δημοσιοποιημένη Τεχνογνωσία

8. «Ημερομηνία Ισχύος της Σύμβασης»: η ημερομηνία ίδρυσης της Εταιρείας-Τεχνοβλαστού

**οι συμβαλλόμενοι συμφώνησαν, συνομολόγησαν και έκαναν από κοινού αποδεκτά τα κατωτέρω**:

**ΑΡΘΡΟ 1: Αντικείμενο της Σύμβασης – Προϋποθέσεις ισχύος**

* 1. Με την παρούσα τίθενται οι όροι υπό τους οποίους η κοινή Εταιρεία-Τεχνοβλαστός θα προβεί στην εκμετάλλευση των Δικαιωμάτων Διανοητικής Ιδιοκτησίας των Δικαιοπαρόχων επί της Τεχνογνωσίας.
  2. Η παρούσα Σύμβαση είναι **υποσχετική** και με κανέναν τρόπο δεν συνιστά μεταβίβαση προς τους Ιδρυτές-Εταίρους/την Εταιρεία-Τεχνοβλαστό οποιωνδήποτε δικαιωμάτων επί Προϊόντων της Διανοίας ή δικαιωμάτων Διανοητικής Ιδιοκτησίας των Δικαιοπαρόχων. Η ισχύς της παρούσας τελεί υπό την αναβλητική αίρεση ότι οι Ιδρυτές-Εταίροι θα προβούν στη σύσταση της Εταιρείας-Τεχνοβλαστού εντός εξαμήνου από την έκδοση της τελευταίας εγκριτικής απόφασης που εκδόθηκε από τους Ερευνητικούς Οργανισμούς, όπως προβλέπει ο Ν. 4864/2021 άρθ. 54 και 60 §1. Σε περίπτωση που για οποιονδήποτε λόγο η παραπάνω προθεσμία των έξι (6) μηνών παρέλθει άπρακτη και οι Ιδρυτές δεν προβούν στην ίδρυση της Εταιρείας-Τεχνοβλαστού, **η παρούσα υποσχετική σύμβαση θεωρείται ως μηδέποτε γενομένη και είναι αυτοδικαίως άκυρη** χωρίς να παράγει έννομα αποτελέσματα και οι ενδιαφερόμενοι Ερευνητές υποχρεούνται να υποβάλουν εκ νέου Αίτηση ίδρυσης Εταιρείας-Τεχνοβλαστού, έκαστος στον Ερευνητικό Οργανισμό στον οποίον υπηρετεί, και να ακολουθήσει εκ νέου την διαδικασία έγκρισης ίδρυσης κοινής Εταιρείας-Τεχνοβλαστού κατ’ άρθ. 53-54 Ν. 4864/2021.
  3. Η παρούσα Σύμβαση θα τεθεί σε ισχύ αμέσως μετά την ίδρυση της Εταιρείας και θα έχει τη διάρκεια που προβλέπεται στο άρθρο 2 της παρούσας. Με την ίδρυσή της, η Εταιρεία - Τεχνοβλαστός καθίσταται αυτοδικαίως συμβαλλόμενο μέρος της παρούσας κατά τις νόμιμες διατάξεις (Ν. 4864/2021 άρθ. 60 § 2).
  4. Αμέσως μετά την ίδρυση της κοινής Εταιρείας-Τεχνοβλαστού, οι Δικαιοπάροχοι συνδικαιούχοι θα συνάψουν με την νεοϊδρυθείσα κοινή Εταιρεία-Τεχνοβλαστό νομίμως εκπροσωπούμενη, την αντίστοιχη **εκποιητική** σύμβαση μεταβίβασης/παραχώρησης άδειας χρήσης και εκμετάλλευσης (εμπορική αξιοποίηση) της Τεχνογνωσίας, όμοιου περιεχομένου, ως προς τα ουσιώδη σημεία, με την παρούσα Σύμβαση (Ν. 4864/2021 άρθ. 60 § 6), την οποία ανέγνωσαν και εγκρίνουν ήδη από σήμερα όλοι οι συμβαλλόμενοι.

**ΑΡΘΡΟ 2: Διάρκεια Σύμβασης**

* 1. Η διάρκεια της παρούσας Σύμβασης ορίζεται σε 8 έτη και τίθεται σε ισχύ με την ίδρυση της Εταιρείας-Τεχνοβλαστού (Ημερομηνία Ισχύος) με λήξη την αντίστοιχη ημερομηνία μετά από την παρέλευση 8 ετών, οπότε η Σύμβαση λήγει και παύει να ισχύει αυτοδικαίως, δίχως να απαιτείται ουδεμία περαιτέρω ενέργεια. Σε κάθε περίπτωση λύσης επέρχονται τα αποτελέσματα που προβλέπονται στα άρθρα 11-12 της παρούσας.
  2. Παράταση διάρκειας της παρούσας Σύμβασης ή ανανέωσή της, είναι δυνατή μετά από νέα γραπτή συμφωνία των συμβαλλομένων.

**ΑΡΘΡΟ 3: Άδεια εκμετάλλευσης Τεχνογνωσίας**

* 1. Με το παρόν οι Δικαιοπάροχοι ενεργώντας από κοινού υπόσχονται να παραχωρήσουν αδιαιρέτως και εις ολόκληρον στους Ιδρυτές-Εταίρους της υπό ίδρυση Εταιρείας-Τεχνοβλαστού, **αποκλειστική άδεια χρήσης και εμπορικής εκμετάλλευσης** της Τεχνογνωσίας της οποίας είναι συνδικαιούχοι (στο εξής «η Άδεια»), έκαστος κατά το ποσοστό στο οποίο είναι δικαιούχος αυτής, ήτοι εκχωρούν: το Δημοκρίτειο Πανεπιστήμιο Θράκης ποσοστό 40 %, το Ερευνητικό Κέντρο Χ’Χ’Χ’ ποσοστό …%, ο Ερευνητής ΑΑΑ ποσοστό …%, ο Ερευνητής ΒΒΒ ποσοστό …% και ο Ερευνητής ΓΓΓ ποσοστό …%.
  2. Η Άδεια θα εκχωρηθεί για όλο το διάστημα ισχύος της παρούσας, ήτοι για 8 (οκτώ) έτη από την Ημερομηνία Ισχύος.
  3. Η άδεια εκμετάλλευσης της Τεχνογνωσίας θα είναι αποκλειστική, υπό την έννοια ότι οι Δικαιοπάροχοι δεν θα δικαιούνται να παραχωρήσουν και άλλη άδεια εκμετάλλευσης της Τεχνογνωσίας σε τρίτον, ή να την εκμεταλλευτούν οι ίδιοι.
  4. Απαγορεύεται στους Ιδρυτές-Εταίρους η παραχώρηση υπο-αδειών εκ μέρους των Ιδρυτών-Εταίρων/της υπό ίδρυση Εταιρείας-Τεχνοβλαστού, χωρίς την έγγραφη συναίνεση όλων των Δικαιοπαρόχων. Απαγορεύεται η υποκατάσταση των Ιδρυτών-Εταίρων/της υπό ίδρυση Εταιρείας-Τεχνοβλαστού στην εκτέλεση των υποχρεώσεών τους που απορρέουν από την παρούσα.
  5. Τα μέρη αναγνωρίζουν και αποδέχονται ότι οι Δικαιοπάροχοι διατήρησαν υπέρ αυτών το δικαίωμα χρήσης της Τεχνογνωσίας εντός των Ερευνητικών Οργανισμών για περαιτέρω έρευνα καθώς και για εκπαιδευτικούς /διδακτικούς σκοπούς τηρώντας τις σχετικές διατάξεις περί εμπορικού απορρήτου του Ν. 1733/1987.
  6. Οι Δικαιοπάροχοι ενεργώντας από κοινού και

με δικές τους δαπάνες κατ’ αναλογίαν των ποσοστών τους,

/ή/

με δαπάνες της Εταιρείας-Τεχνοβλαστού *[να διαγραφεί όποιο δεν ισχύει]*

υποχρεούνται να προασπίζονται δικαστικά τα νόμιμα δικαιώματά τους επί της Τεχνογνωσίας σε περίπτωση προσβολής των Δικαιωμάτων αυτών. Έως ότου λάβουν οι Δικαιοπάροχοι τα κατάλληλα μέτρα, οι Ιδρυτές-Εταίροι/η υπό ίδρυση Εταιρεία-Τεχνοβλαστός, υποχρεούνται να προβούν σε όλες τις ενδεδειγμένες δικαστικές ενέργειες για την προστασία της Τεχνογνωσίας, αξιώνοντας εν συνεχεία από τους Δικαιοπαρόχους την καταβολή των δικαστικών δαπανών, από έκαστο κατά το ποσοστό του, όχι εις ολόκληρον.

3.7. Η Άδεια θα εκχωρηθεί για όλα τα κράτη *[/ή/ μόνον για την Ελλάδα/Ευρώπη/ΗΠΑ/ κ.λπ., ό,τι συμφωνηθεί]*.

**ΑΡΘΡΟ 4: Παραχώρηση άδειας χρήσης ερευνητικού και επιστημονικού εξοπλισμού**

4.1. Τηρουμένων των κείμενων διατάξεων του Κανονισμού του Ιδρύματος, η υπό ίδρυση Εταιρεία-Τεχνοβλαστός, όταν χρησιμοποιεί τον ερευνητικό και επιστημονικό εξοπλισμό Εργαστηρίου πράττει, υπό όρους, τέτοιους, ώστε να διασφαλίζονται η χρήση και η λειτουργία του εξοπλισμού, των υποδομών και των εγκαταστάσεων σύμφωνα με την αποστολή τους. Ιδίως θα πρέπει να διασφαλίζεται ότι ο εξοπλισμός θα είναι ανοιχτής πρόσβασης, όπως ορίζεται από τον Κανονισμό του Ιδρύματος και ότι η χρήση του δεν θα περιορίζει τη διαθεσιμότητα των υποδομών και των εγκαταστάσεων αυτών για το υπόλοιπο ερευνητικό ή ακαδημαϊκό προσωπικό του Ερευνητικού Οργανισμού και δεν θα παρακωλύει με κανέναν τρόπο τη χρήση του εξοπλισμού από το λοιπό Διδακτικό /Ερευνητικό Προσωπικό του Ερευνητικού Οργανισμού και από τους προπτυχιακούς, μεταπτυχιακούς, διδακτορικούς και μεταδιδακτορικούς φοιτητές σύμφωνα με το Πρόγραμμα της Σχολής του Εργαστηρίου. Για την ως άνω χρήση θα καταβάλλεται ετήσιο αντίτιμο που θα ισούται με το κόστος συντήρησης του εξοπλισμού, εννοείται, κατ’ αναλογία της χρήσης, συμπεριλαμβανομένων των ανταλλακτικών και των σχετικών αναλωσίμων.

4.2. Τα Δικαιώματα Διανοητικής Ιδιοκτησίας (Περιουσιακό Δικαίωμα Πνευματικής Ιδιοκτησίας και Δικαιώματα Βιομηχανικής Ιδιοκτησίας) επί νέων αποτελεσμάτων έρευνας που θα παραχθούν από την Εταιρεία-Τεχνοβλαστό με την άνευ ανταλλάγματος χρήση των εγκαταστάσεων και του εξοπλισμού του Δημοκρίτειου Πανεπιστημίου Θράκης σύμφωνα με τα παραπάνω υπό 4.1. (συνέχιση έρευνας), θα ανήκουν κατά ...% στο Δημοκρίτειο Πανεπιστήμιο Θράκης και κατά το υπόλοιπο ποσοστό ...% στην Εταιρεία-Τεχνοβλαστό.

4.3. Οι δικαιούχοι του τυχόν ηθικού δικαιώματος, οφείλουν πάντοτε να το ασκούν με τρόπο που δεν θα δυσχεραίνει ούτε θα ματαιώνει την άσκηση του περιουσιακού δικαιώματος εκ μέρους των δικαιούχων αυτού. Κατά τα λοιπά, τα προβλεπόμενα στην παρούσα σύμβαση συνιστούν τρόπο άσκησης του ηθικού δικαιώματος, που δεσμεύει τους φορείς του ηθικού δικαιώματος, κατά την έννοια του άρθρου 16 του Ν. 2121/1993.

**ΑΡΘΡΟ 5 - Δικαιώματα εκμετάλλευσης**

5.1. Στο τέλος κάθε διαχειριστικής χρήσης τα δικαιώματα που οφείλει να καταβάλλει η υπό ίδρυση εταιρία spinoff στο ΔΠΘ για την εμπορική εκμετάλλευση των παραπάνω προϊόντων διανοίας θα είναι σε ετήσια βάση, και για τα πρώτα τρία (3) χρόνια, ποσοστό 1% επί του κύκλου εργασιών (τζίρου).

Από το 4ο έως και το 8ο έτος, το ποσοστό ανέρχεται σε 3% επί του κύκλου εργασιών (τζίρου).

5.2. Η απόδοση των δικαιωμάτων θα γίνεται από την υπό ίδρυση εταιρία με τραπεζική κατάθεση υπέρ του Ειδικού Λογαριασμού κονδυλίων έρευνας του ΔΠΘ (Τράπεζα ALPHA, Κατάστημα Ξάνθης, αρ. λογαριασμού GR07 0140 9000 9000 0200 1000 140 και σύμφωνα με το Ν. 4957/2022 όπως τροποποιήθηκε και ισχύει).

5.3. Ως στοιχεία ταυτοποίησης του ποσού του κύκλου εργασιών πρέπει να διαβιβάζεται στη Μ.Ο.Δ.Υ του ΕΛΚΕ / ΔΠΘ:

1. Έγγραφο γνωστοποίησης της κατάθεσης του ποσού,

2. Αντίγραφο Δήλωσης Φορολογίας Εισοδήματος Νομικών Προσώπων και Νομικών Οντοτήτων άρθρου 45 ν. 4172/2013 της εταιρείας,

3. Αντίγραφο της Ανακοίνωσης στο Γενικό Εμπορικό Μητρώο (Γ.Ε.ΜΗ.) που αφορούν στις οικονομικές καταστάσεις με τις σχετικές εκθέσεις που απαιτούνται από την κείμενη νομοθεσία και

4. Αντίγραφο κατάθεσης στον παραπάνω τραπεζικό λογαριασμό του ΕΛΚΕ / ΔΠΘ.

5. Επιπλέον, η απόδοση του εκάστοτε ποσοστού επί του κύκλου εργασιών, πρέπει να γίνεται σε διάστημα τριών (μηνών) από την καταληκτική ημερομηνία υποβολής της Δήλωσης Φορολογίας Εισοδήματος Νομικών Προσώπων και Νομικών Οντοτήτων άρθρου 45 ν. 4172/2013 κάθε Φορολογικού Έτους.

6. Η εταιρία υποχρεούται να τηρεί πλήρη και επακριβή στοιχεία παραγωγής, απογραφής και παροχής υπηρεσιών, που θα καλύπτουν όλες τις συναλλαγές σε σχέση με την άδεια που παραχωρείται με την παρούσα.

7. Η υπό ίδρυση εταιρία επιτρέπει στον ΕΛΚΕ-ΔΠΘ και σε εξουσιοδοτημένα από τον ΕΛΚΕ-ΔΠΘ πρόσωπα, τα οποία θα πληρούν τα εχέγγυα που απαιτούνται (ήτοι πρόσωπα με την ιδιότητα του ορκωτού ελεγκτή ή εξειδικευμένο στέλεχος του λογιστηρίου του ΕΛΚΕ-ΔΠΘ), απρόσκοπτη πρόσβαση στα αρχεία της, κάτω από όρους απόλυτης εμπιστευτικότητας και συμμόρφωσης με τα όσα η υπό ίδρυση εταιρία θα διαχειρίζεται ως εμπορικά μυστικά κτλ., για την επαλήθευση της συμμόρφωσής της με τους όρους της παρούσας και την τήρηση της κείμενης νομοθεσίας.

**ΑΡΘΡΟ 6: Παραχώρηση άδειας χρήσης επωνυμίας, λογοτύπων, σημάτων και εν γένει διακριτικών γνωρισμάτων των Ερευνητικών Οργανισμών**

6.1. Σύμφωνα με τον Εσωτερικό Κανονισμό του Ιδρύματος, το Δημοκρίτειο Παν/μιο Θράκης υποχρεούται να παραχωρήσει άνευ αντιτίμου στους Ιδρυτές-Εταίρους /στον υπό ίδρυση Τεχνοβλαστό, απλή άδεια μη εμπορικής χρήσης της επωνυμίας τους, των καταχωρημένων σημάτων και των λογοτύπων των δικών τους και των Εργαστηρίων στα οποία παρήχθη η Τεχνογνωσία.

6.2. Η χρήση θα γίνεται αποκλειστικά με τρόπο τέτοιο ώστε να καταστεί γνωστή στις συναλλαγές η προέλευση της Εταιρείας-Τεχνοβλαστού από τους Ερευνητικούς Οργανισμούς (Ν. 4864/2021 άρθ. 60 § 3 στ. (βγ)). Η Εταιρεία-Τεχνοβλαστός υποχρεούται να ασκεί το δικαίωμα του παρόντος άρθρου προς εξυπηρέτηση αποκλειστικά αυτού του σκοπού και να καθιστά σαφές σε όλες τις συναλλαγές της με κάθε τρόπο την προέλευση της Τεχνογνωσίας, αναγράφοντας με περίοπτο τρόπο στα έντυπα και ηλεκτρονικά μέσα που χρησιμοποιεί και σε όλες τις συναλλαγές της και στα μέσα κοινωνικής δικτύωσης, την ένδειξη «Εταιρεία-Τεχνοβλαστός των Ερευνητικών Οργανισμών …..…………. . Τεχνογνωσία παραχθείσα στα Εργαστήρια……………………….. – (Αποκλειστικός) Αδειούχος Χρήσης και Εκμετάλλευσης».

6.3. Η άσκηση των δικαιωμάτων εκ της εν λόγω αδείας από την Εταιρεία-Τεχνοβλαστό, θα πρέπει να γίνεται με τρόπο τέτοιο ώστε να διακρίνονται με κάθε σαφήνεια η επωνυμία, τα λογότυπα και τα σήματα των Ερευνητικών Οργανισμών, από τα αντίστοιχα της Εταιρείας-Τεχνοβλαστού και να μην δημιουργείται με κανέναν τρόπο στις συναλλαγές η εντύπωση ότι οι Ερευνητικοί Οργανισμοί εγγυώνται για την ποιότητα των προϊόντων ή υπηρεσιών της Εταιρείας-Τεχνοβλαστού ή ότι συμμετέχουν στην παραγωγή ή παροχή τους με οποιονδήποτε τρόπο. Απαγορεύεται απολύτως η χρήση των σημάτων και λογοτύπων των Οργανισμών από την Εταιρεία-Τεχνοβλαστό, για υπηρεσίες ή προϊόντα άλλα από εκείνα που συμπεριέλαβαν οι Συνιδρυτές/Εταίροι στην Αίτησή τους για Ίδρυση Εταιρείας-Τεχνοβλαστού.

6.4. Η Εταιρεία - Τεχνοβλαστός δεν δικαιούται να περιλαμβάνει στην επωνυμία της, όπως αυτή ορίζεται στο καταστατικό της ή σε μελλοντική τροποποίηση, την επωνυμία κάποιου Ερευνητικού Οργανισμού ή τμήμα αυτής ή να χρησιμοποιεί ως δικό της λογότυπο τα λογότυπα και σήματα των Ερευνητικών Οργανισμών.

6.5. Η παρούσα άδεια με κανέναν τρόπο δεν θα συνιστά μεταβίβαση οποιουδήποτε από τα δικαιώματα που έχουν οι Ερευνητικοί Οργανισμοί επί των λογοτύπων τους. Η άδεια δεν θα συνιστά συγκατάθεση των Οργανισμών στην περαιτέρω αδειοδότηση των λογοτύπων, ή στην παραποίηση ή απομίμησή τους, ή στην χρήση τους ως εμπορικών σημάτων του αδειούχου. Η Εταιρεία-Τεχνοβλαστός δεν θα δικαιούται να χρησιμοποιεί ή να καταθέσει προς καταχώρηση σήματος, ένα σημείο που ταυτίζεται ή ομοιάζει με τα λογότυπα των Ερευνητικών Οργανισμών ή των Εργαστηρίων τους.

6.6. Για κάθε χρήση των λογοτύπων κατά τα παραπάνω, οι Ιδρυτές-Εταίροι/η υπό ίδρυση Εταιρεία-Τεχνοβλαστός, θα ζητούν εγγράφως και θα προμηθεύονται από τα Γραφεία Μεταφοράς Τεχνολογίας (ΓΜΤ) των Οργανισμών τα επίσημα λογότυπα τους. Τα λογότυπα θα χρησιμοποιούνται από την Εταιρεία-Τεχνοβλαστό αυτούσια στην ηλεκτρονική μορφή που θα τους χορηγούνται από τα ΓΜΤ, χωρίς καμία αλλοίωση στη μορφή ή σε οποιοδήποτε στοιχείο του σχεδιασμού τους και με τρόπο που θα σέβεται και δεν θα βλάπτει με κανέναν τρόπο το κύρος και τη φήμη των Ερευνητικών Οργανισμών.

**ΑΡΘΡΟ 7: Υποχρέωση ενημέρωσης**

7.1. Οι Ιδρυτές-Εταίροι/Η υπό ίδρυση Εταιρεία-Τεχνοβλαστός υποχρεούνται να εκμεταλλεύονται την Τεχνογνωσία με τον μέγιστο και πλέον αποδοτικό τρόπο, διενεργώντας κάθε συναλλαγή σύμφωνα με τα συναλλακτικά ήθη και την καλή πίστη.

7.2. Οι Ιδρυτές-Εταίροι/Η υπό ίδρυση Εταιρεία-Τεχνοβλαστός, αμέσως μόλις συσταθεί η Εταιρεία-Τεχνοβλαστός, υποχρεούνται να προσκομίσουν στο Δημοκρίτειο Παν/μιο Θράκης ένα αντίγραφο του ιδρυτικού Καταστατικού της Εταιρείας -Τεχνοβλαστού, θεωρημένο από το Γ.Ε.ΜΗ. Την ίδια υποχρέωση έχει η Εταιρεία-Τεχνοβλαστός σε κάθε περίπτωση τροποποίησης του Καταστατικού της.

7.3. Οι Ιδρυτές-Εταίροι και η Εταιρεία-Τεχνοβλαστός μόλις συσταθεί, υποχρεούνται να γνωστοποιούν άμεσα στο Δημοκρίτειο Παν/μιο Θράκης κάθε μεταβολή στα μέλη της διοίκησης της εταιρείας.

7.4. Ο Ιδρυτής-Ερευνητής που έχει λάβει άδεια συμμετοχής ως εκτελεστικό μέλος στην Διοίκηση της Εταιρείας-Τεχνοβλαστού για 3 έτη, σε περίπτωση που επιθυμεί ανανέωση της άδειας θα κοινοποιεί το σχετικό αίτημά του εγγράφως προς στον Ερευνητικό Οργανισμό στον οποίο υπηρετεί, τουλάχιστον 6 μήνες πριν τη λήξη της θητείας του (Ν. 4864/21 άρθρα 53§1 και 57§ 4).

7.5. Οι Ιδρυτές-Εταίροι/Η υπό ίδρυση Εταιρεία-Τεχνοβλαστός, υποχρεούνται να ενημερώνουν άμεσα εγγράφως το Δημοκρίτειο Παν/μιο Θράκης για κάθε επικείμενη μεταβολή στα πρόσωπα των εταίρων της Εταιρείας, λόγω μεταβίβασης της εταιρείας ή μεριδίου των ερευνητών, ή των προσώπων που έχουν λάβει άδεια εκμετάλλευσης δικαιωμάτων από την Εταιρεία, εισόδου νέου εταίρου, επενδυτή, ή μεταβολής σκοπού της Εταιρείας-Τεχνοβλαστού.

7.6. Μετά τη σύναψη σύμβασης τεχνοβλαστού και καθ’ όλη τη διάρκεια λειτουργίας της Εταιρείας-Τεχνοβλαστού, η Εταιρεία δύναται να εκμεταλλεύεται επιπλέον ερευνητικά αποτελέσματα που παράγουν εντός ή εκτός του Δημοκρίτειου Παν/μιου Θράκης, αλλά με τα μέσα ή χρησιμοποιώντας τις πληροφορίες τους ή την Τεχνογνωσία που αναπτύχθηκε μέσα στους Οργανισμούς, συνάπτοντας και για αυτά τα αποτελέσματα, Νέα Σύμβαση για την παραχώρηση εκμετάλλευσης των αποτελεσμάτων ή των σχετικών Δικαιωμάτων Διανοητικής Ιδιοκτησίας ή για τη μεταβίβαση Δικαιωμάτων Διανοητικής Ιδιοκτησίας επί των αποτελεσμάτων, συμπληρωματικών προς την παρούσα Σύμβαση Τεχνοβλαστού, με περιεχόμενο σύμφωνο με τους όρους της παρούσας Σύμβασης. Η εν λόγω Νέα Σύμβαση θα διατηρεί την αυτοτέλειά της έναντι της παρούσας Σύμβασης Τεχνοβλαστού και η λύση, λήξη ή ακύρωση κάποιας εξ αυτών με οιονδήποτε τρόπο και για οιανδήποτε αιτία, δεν επηρεάζει την ισχύ της έτερης σύμβασης (Ν. 4864/2021 άρθ. 60 § 10).

7.7. Εντός μηνός από τη λήξη κάθε εταιρικής χρήσης, η Εταιρεία-Τεχνοβλαστός υποχρεούται να ενημερώνει εγγράφως τους Δικαιοπαρόχους για την πορεία εργασιών και τις πωλήσεις της Εταιρείας, δικές της ή μέσω τρίτων (υπό άδειες). Οι καταστάσεις που θα αποστέλλονται θα είναι βεβαιωμένες ως αληθείς από εξουσιοδοτημένο εκπρόσωπό της.

7.8. Η Εταιρεία-Τεχνοβλαστός υποχρεούται να δέχεται λογιστικούς ελέγχους στα Βιβλία της, που θα διενεργούν οι Δικαιοπάροχοι από κοινού ή έκαστος των Δικαιοπαρόχων οποτεδήποτε το ζητήσει, με λογιστές της επιλογής του και δικές του δαπάνες, εφόσον οι έλεγχοι διενεργούνται σε εργάσιμες ώρες, μετά προηγηθείσα ειδοποίηση 24 ωρών. Η Εταιρεία-Τεχνοβλαστός υποχρεούται να συνεργάζεται πλήρως με τους λογιστές των Δικαιοπαρόχων και να τους διευκολύνει με κάθε μέσο και τρόπο. Τα εξουσιοδοτημένα από τους Δικαιοπαρόχους πρόσωπα θα πληρούν τα εχέγγυα που απαιτούνται (ήτοι πρόσωπα με την ιδιότητα του ορκωτού ελεγκτή ή εξειδικευμένα στελέχη των λογιστηρίων των Ερευνητικών Οργανισμών) και θα έχουν απρόσκοπτη πρόσβαση στα αρχεία της Εταιρείας-Τεχνοβλαστού, κάτω από όρους απόλυτης εμπιστευτικότητας και συμμόρφωσης με τα όσα η Εταιρεία-Τεχνοβλαστός θα διαχειρίζεται ως εμπορικά απόρρητα.

7.9. Η Εταιρεία-Τεχνοβλαστός υποχρεούται να ενημερώνει άμεσα τους Δικαιοπαρόχους για κάθε τυχόν πρόταση τρίτου για εμπορική εκμετάλλευση της Τεχνογνωσίας με εκχώρηση υπό-άδειας εκμετάλλευσης, αμέσως μόλις η σχετική πρόταση περιέλθει σε γνώση της.

7.10. Οι Ιδρυτές-Εταίροι/υπό ίδρυση Εταιρεία-Τεχνοβλαστός, υποχρεούνται να ενημερώσουν άμεσα εγγράφως τους Δικαιοπαρόχους, για οποιαδήποτε προσβολή ή επαπειλούμενη προσβολή των Δικαιωμάτων Διανοητικής Ιδιοκτησίας των Δικαιοπαρόχων υποπέσει στην αντίληψή τους, όπως, ενδεικτικά, η απομίμηση της Τεχνογνωσίας, διακριτικών γνωρισμάτων ή των λογοτύπων από τρίτον *[εφόσον έχει εκχωρηθεί η χρήση τους]*, η χωρίς άδεια διαρροή απορρήτων πληροφοριών σχετικά με την Τεχνογνωσία, κ.λπ.

7.11. Σε περίπτωση επικείμενης ολικής εξαγοράς ή μεταβίβασης της Εταιρείας-Τεχνοβλαστού ή συγχώνευσής της με άλλη, θα προηγείται επαναδιαπραγμάτευση των όρων Εκχώρησης Άδειας μεταξύ των Δικαιοπαρόχων, της Εταιρείας-Τεχνοβλαστού και της υποψήφιας αγοράστριας/απορροφώσας Εταιρείας.

7.12. Σε όλες τις περιπτώσεις που προβλέπονται στο παρόν άρθρο, η Εταιρεία-Τεχνοβλαστός θα υποχρεούται να προσκομίσει στο Δημοκρίτειο Παν/μιο Θράκης κάθε σχετική πληροφορία της ζητηθεί για την Εταιρεία, ή για εταίρο ή για υποψήφιο εταίρο, ή για υποψήφιο αγοραστή, όπως, ενδεικτικά, νομιμοποιητικά έγγραφα, λογιστικές καταστάσεις, πιστοποιητικά, φορολογικές και ασφαλιστικές ενημερότητες, αντίγραφα ποινικού μητρώου, καταστατικά, δηλώσεις εισοδήματος, εκκαθαριστικά, εκθέσεις ορκωτών λογιστών, ισολογισμούς, business plans, κ.λ.π.

**ΑΡΘΡΟ 8: Προστασία Δικαιωμάτων Διανοητικής Ιδιοκτησίας επί της Τεχνογνωσίας- Εμπιστευτικότητα**

8.1. Οι Ιδρυτές-Εταίροι /υπό ίδρυση Εταιρεία-Τεχνοβλαστός, αναγνωρίζουν ότι οι Δικαιοπάροχοι είναι οι μόνοι και αποκλειστικοί δικαιούχοι όλων των Δικαιωμάτων Διανοητικής Ιδιοκτησίας επί της Τεχνογνωσίας την οποία θα εκμεταλλευθεί η Εταιρεία-Τεχνοβλαστός, είτε είναι δημοσιοποιημένη μέχρι σήμερα είτε όχι, η οποία προστατεύεται στο πλαίσιο των διατάξεων περί Αθεμίτου Ανταγωνισμού (Ν. 146/1914), περί προστασίας Επιχειρηματικού Απορρήτου (Ν. 1733/1987 αρ. 22Α επ.), περί Πνευματικών Δικαιωμάτων (Ν. 2121/1993), Περί Εφευρέσεων και Υποδειγμάτων Χρησιμότητας (Ν. 1733/1987), περί Βιομηχανικών Σχεδίων και Υποδειγμάτων (Καν. 6/2002, ΠΔ 259/1997, ΠΔ 161/2002) και περί προστασίας προϊόντων της διανοίας του Αστικού Κώδικα (ΑΚ αρ. 60) και όποιο άλλο τυχόν ειδικότερο νομοθέτημα υφίσταται.

8.2. Τα μέρη αναγνωρίζουν από κοινού ότι το τμήμα της μη δημοσιοποιημένης Τεχνογνωσίας, συνιστά Εμπορικό Απόρρητο κατά την έννοια του ν. 1733/87.

8.3. Οι Ιδρυτές-Εταίροι /υπό ίδρυση Εταιρεία-Τεχνοβλαστός θα κάνουν χρήση της Τεχνογνωσίας και όλων των περί αυτήν Εμπορικών Απορρήτων αποκλειστικά προς εκπλήρωση των υποχρεώσεων που αναλαμβάνουν με την παρούσα και θα διαφυλάττουν με κάθε τρόπο τα Δικαιώματα επί της Τεχνογνωσίας και τη δυνατότητα εμπορικής αξιοποίησης της Τεχνογνωσίας. Οι Ιδρυτές-Εταίροι /υπό ίδρυση Εταιρεία-Τεχνοβλαστός υποχρεούνται να λαμβάνουν όλα τα πρόσφορα μέτρα για την προστασία των Εμπορικών Απορρήτων και εν γένει της αδειοδοτούμενης Τεχνογνωσίας, επιδεικνύοντας προς διαφύλαξη του απορρήτου τουλάχιστον τον ίδιο βαθμό προσοχής που επιδεικνύουν για τις δικές τoυς απόρρητες πληροφορίες ανάλογης σημασίας. Για τον λόγο αυτόν, η Εταιρεία-Τεχνοβλαστός υποχρεούται να συνάψει συμφωνητικά εμπιστευτικότητας με εκείνους στους οποίους αποκαλύπτει την Τεχνογνωσία και θα ευθύνεται για κάθε βλάβη που τυχόν θα προκληθεί στην εμπορική αξιοποίηση της Τεχνογνωσίας από υπαλλήλους της, συμβούλους της, συνεργάτες της, πελάτες της, επισκέπτες στον χώρο της κ.λπ. Παραβίαση απορρήτου εκ μέρους των προσώπων αυτών θα θεωρείται παραβίαση της παρούσας από την Εταιρεία-Τεχνοβλαστό.

8.4. Στο Εμπορικό Απόρρητο δεν συμπεριλαμβάνονται οι πληροφορίες που τυχόν είχαν ήδη δημοσιοποιηθεί από τους Ερευνητές πριν να υποβάλουν την Αίτηση ίδρυσης Εταιρείας-Τεχνοβλαστού, ωστόσο οι Ιδρυτές-Εταίροι /υπό ίδρυση Εταιρεία-Τεχνοβλαστός υποχρεούνται και ως προς αυτό το δημοσιοποιημένο τμήμα της Τεχνογνωσίας να μην προβαίνουν σε καμία ενέργεια ικανή να βλάψει ή να ματαιώσει την εμπορική αξιοποίηση της Τεχνογνωσίας.

8.5. Οι Ιδρυτές-Εταίροι /υπό ίδρυση Εταιρεία-Τεχνοβλαστός υποχρεούνται να ενημερώσουν άμεσα εγγράφως τους Δικαιοπαρόχους εάν υποπέσει στην αντίληψή τους οποιαδήποτε μη εξουσιοδοτημένη χρήση, πρόσβαση, γνωστοποίηση, διάδοση ή απώλεια των απόρρητων πληροφοριών, ή απόπειρα διενέργειας των παραπάνω, κατά παράβαση των όρων του παρόντος ή των διαδικασιών που απαιτούνται στο παρόν.

8.6. Η υποχρέωση τήρησης απορρήτου που θεσπίζεται με το παρόν άρθρο, παραμένει σε ισχύ και μετά την καθ’ οιονδήποτε τρόπο λύση ή λήξη της παρούσας Σύμβασης.

**ΑΡΘΡΟ 9: Σύγκρουση Συμφερόντων**

9.1. Οι Ιδρυτές-Εταίροι οι οποίοι είναι μέλη του Διδακτικού Επιστημονικού Προσωπικού (ΔΕΠ, ΕΔΙΠ, ΕΕΠ ή ΕΤΕΠ, κ.λπ.) δεσμεύονται ότι θα διασφαλίσουν με κάθε τρόπο την αποφυγή σύγκρουσης συμφερόντων μεταξύ της ιδιότητάς τους ως μελών ΔΕΠ, ΕΔΙΠ, ΕΕΠ ή ΕΤΕΠ, κ.λπ. και της ιδιότητάς τους ως Διαχειριστών ή/και Εταίρων της Εταιρείας-Τεχνοβλαστού. Σύγκρουση συμφερόντων ανακύπτει ιδίως (ενδεικτικά και όχι περιοριστικά): (α) όταν η δραστηριότητα του Διαχειριστή/Εταίρου στο πλαίσιο της Εταιρείας - Τεχνοβλαστού περιορίζει τον χρόνο που οφείλει να αφιερώνει στα λοιπά καθήκοντά του (διδακτικά, ερευνητικά ή υπηρεσιακά), προκαλώντας καθυστερήσεις ή επιδρώντας αρνητικά στην αποτελεσματικότητα του έργου της ερευνητικής ομάδας στην οποία συμμετέχει, (β) όταν η χρήση υποδομών και εγκαταστάσεων του Ιδρύματος από την Εταιρεία–Τεχνοβλαστό βάσει του άρθρου 4, περιορίζει τη διαθεσιμότητα των υποδομών και εγκαταστάσεων αυτών για το υπόλοιπο ερευνητικό ή ακαδημαϊκό προσωπικό του Οργανισμού, (γ) όταν οι Ιδρυτές-Εταίροι συμμετέχουν ως μέλη των οργάνων διοίκησης του Ιδρύματος σε ενέργειες ή διαδικασίες που οδηγούν σε λήψη απόφασης ή διατύπωση γνώμης ή πρότασης για την ικανοποίηση προσωπικού συμφέροντός τους ή προς όφελος υπόθεσης της Εταιρείας-Τεχνοβλαστού.

9.2. Κάθε Σύγκρουση Συμφερόντων θα επιλύεται όπως προβλέπει ο Εσωτερικός Κανονισμός του Ιδρύματος στον οποίο υπηρετεί ο Εταίρος, στο πρόσωπο του οποίου επήλθε η σύγκρουση.

**ΑΡΘΡΟ 10: Φύση της παρούσας Σύμβασης**

10.1. Η παρούσα Σύμβαση με κανέναν τρόπο δεν θεμελιώνει σχέση σύμβασης εμπορικής αντιπροσωπείας, εντολής, προστήσαντος - προστηθέντος, βοηθού εκπληρώσεως, ή εκπροσώπησης, μεταξύ Δικαιοπαρόχων και Ιδρυτών-Εταίρων/Εταιρείας-Τεχνοβλαστού, ούτε ιδρύει οποιαδήποτε σχέση εν γένει εξάρτησης μεταξύ των συμβαλλομένων. Η εκπλήρωση των υποχρεώσεων των Ιδρυτών-Εταίρων/της Εταιρείας-Τεχνοβλαστού και εν γένει η εκμετάλλευση της Τεχνογνωσίας από αυτήν, θα πραγματοποιηθεί κατόπιν δικών της επιχειρηματικών αποφάσεων, με δικά της έξοδα και επενδύσεις, στο δικό της όνομα και για δικό της λογαριασμό. Συνεπώς οι Ιδρυτές-Εταίροι /η υπό ίδρυση Εταιρεία-Τεχνοβλαστός φέρουν την αποκλειστική ευθύνη για όλες τις ενέργειες και επενδύσεις που θα πραγματοποιήσει δυνάμει της παρούσας Σύμβασης, όπως φέρει επίσης αποκλειστικά τον επιχειρηματικό κίνδυνο για την ευόδωση των ενεργειών στις οποίες θα προβεί για την εκμετάλλευση της Τεχνογνωσίας. Οι Δικαιοπάροχοι, με αυτήν την ιδιότητά τους, δεν φέρουν απολύτως καμία ευθύνη για οιονδήποτε τυχόν εσφαλμένο επιχειρηματικό χειρισμό των Ιδρυτών-Εταίρων / υπό ίδρυση Εταιρείας-Τεχνοβλαστού, ούτε για οιαδήποτε τυχόν ζημία προκληθεί στην Εταιρεία-Τεχνοβλαστό ή τυχόν προκαλέσει η Εταιρεία-Τεχνοβλαστός σε οιονδήποτε τρίτον και από οποιαδήποτε αιτία, κατά την εκτέλεση των υποχρεώσεων που αναλαμβάνει με την παρούσα ή κατά την ενάσκηση των δικαιωμάτων της που απορρέουν από αυτήν.

**ΑΡΘΡΟ 11: Λύση-Καταγγελία**

11.1. Η εκποιητική σύμβαση που θα συναφθεί, θα λύεται αυτοδικαίως με την παρέλευση του συμφωνηθέντος χρόνου της οκταετούς διάρκειας της άδειας εκμετάλλευσης των δικαιωμάτων που εκχωρήθηκαν σύμφωνα με το άρθρο 3.

11.2. Η εκποιητική σύμβαση που θα συναφθεί, θα λύεται επίσης κατά πάντα χρόνο σε περίπτωση σπουδαίου λόγου, μετά από πρόωρη καταγγελία η οποία έχει άμεση ισχύ από τη στιγμή που θα περιέλθει στον παραλήπτη. Σπουδαίο λόγο δύνανται να συνιστούν ιδίως: η μη τήρηση των συμφωνηθέντων όρων εκμετάλλευσης των δικαιωμάτων, η μη εμπρόθεσμη καταβολή των συμφωνηθέντων ποσοστών από την εκμετάλλευση των δικαιωμάτων, η απόκρυψη εσόδων, η μη δήλωση, στην ΑΙΤΗΣΗ ΙΔΡΥΣΗΣ ΤΕΧΝΟΒΛΑΣΤΟΥ, *τ*εχνογνωσίας που είχε παραχθεί εντός των εγκαταστάσεων του Ιδρύματος, η οποία αξιοποιείται αργότερα από την Εταιρεία-Τεχνοβλαστό, η εκχώρηση υποαδειών κατά παράβαση της σύμβασης Εταιρείας Τεχνοβλαστού, η κήρυξη της Εταιρείας-Τεχνοβλαστού σε κατάσταση πτώχευσης, οποιαδήποτε συμπεριφορά της εταιρίας ή μελών της κατά παράβαση των κανόνων της καλής πίστης ή δυνάμενη να προκαλέσει βλάβη στη φήμη ή στα συμφέροντα του Ιδρύματος, η παράβαση όρων σχετικά με την υποχρέωση ενημέρωσης και εχεμύθειας, η απρόοπτη μεταβολή συνθηκών, λόγοι ανωτέρας βίας και εν γένει η διενέργεια πράξεων οι οποίες θέτουν σε κίνδυνο το δημόσιο συμφέρον ή τη φήμη του Ιδρύματος.

11.3. Η εκποιητική σύμβαση που θα συναφθεί, θα λύεται επίσης αυτοδικαίως μετά από έγγραφη πρόωρη καταγγελία, η οποία θα έχει άμεση ισχύ από τη στιγμή που θα περιέλθει στον παραλήπτη σε περίπτωση που η Εταιρεία-Τεχνοβλαστός πτωχεύσει, ή υποβάλει αίτηση για πτώχευση, ή υποβάλει δήλωση παύσης πληρωμών, ή τεθεί υπό αναγκαστική διαχείριση ή εκκαθάριση, ή διαταχθεί σε βάρος της περιουσίας της κατάσχεση ή σφράγιση, ή εν γένει παύσει η λειτουργία της για οιονδήποτε λόγο και με οιονδήποτε τρόπο, καθώς και σε περίπτωση κατά την οποία οποιαδήποτε ενέργεια της Εταιρείας-Τεχνοβλαστού δύναται να προκαλέσει περιουσιακή βλάβη στο Ίδρυμα ή με οιονδήποτε τρόπο να θέσει σε κίνδυνο την φήμη τους στην επιστημονική κοινότητα ή στο κοινωνικό γίγνεσθαι.

11.4. Η καταγγελία κατά τα άρθρα 11.2 και 11.3. θα πρέπει να κοινοποιείται στο άλλο συμβαλλόμενο μέρος με εξώδικη δήλωση – γνωστοποίηση, τα δε αποτελέσματα της καταγγελίας θα επέρχονται εντός δέκα (10) ημερών από την επίδοσή της, εκτός αν εξαιρετικοί λόγοι δικαιολογούν την άμεση ισχύ της από την επίδοση, οπότε αυτό θα πρέπει να αναφέρεται αιτιολογημένα στο έγγραφο της καταγγελίας.

**ΑΡΘΡΟ 12: Συνέπειες λύσης/καταγγελίας**

12.1 Με τη λύση της Σύμβασης Τεχνοβλαστού, για οποιονδήποτε από τους λόγους του άρθρου 11 της παρούσας:

α) ανακαλείται η άδεια εκμετάλλευσης των Δικαιωμάτων Διανοητικής Ιδιοκτησίας επί των αποτελεσμάτων έρευνας

β) λύονται οι ισχύουσες μισθώσεις και παραχωρήσεις χρήσης ερευνητικού και επιστημονικού εξοπλισμού, εγκαταστάσεων, μηχανημάτων, υποδομών και χώρων που προβλέπονται στην παρούσα Σύμβαση,

γ) καταργείται η απόφαση για την έγκριση συμμετοχής των ερευνητών και για τη συμμετοχή τους ισχύουν οι διατάξεις περί άδειας άσκησης ιδιωτικού έργου,

δ) η Εταιρεία-Τεχνοβλαστός παύει να απολαύει των φορολογικών ή άλλων προνομίων που προβλέπει η νομοθεσία για τις εταιρείες - τεχνοβλαστούς και τα μέλη τους,

ε) η Εταιρεία-Τεχνοβλαστός υποχρεούται να αφαιρέσει τον όρο «Τεχνοβλαστός» από την επωνυμία της και να παύσει άμεσα οποιαδήποτε αναφορά που δηλώνει προέλευσή της από το Ίδρυμα και οποιαδήποτε χρήση της επωνυμίας, των λογοτύπων και των σημάτων του Ιδρύματος και των Εργαστηρίων του,

στ) η Εταιρεία-Τεχνοβλαστός υποχρεούται να παύσει άμεσα την εκμετάλλευση της Τεχνογνωσίας των Δικαιοπαρόχων και κάθε χρήση αυτής ή στοιχείων της και να εμφανίζεται ως κάτοχος Άδειας εκμετάλλευσης της Τεχνογνωσίας ή ως έχουσα οιαδήποτε σχέση με τους Δικαιοπαρόχους ή τα Δικαιώματά τους επί της Τεχνογνωσίας,

ζ) η Εταιρεία-Τεχνοβλαστός υποχρεούται να επιστρέψει άμεσα στους Δικαιοπαρόχους ό,τι υλικό της αποκάλυψαν οι Δικαιοπάροχοι σε έντυπη ή ηλεκτρονική μορφή επ’ αφορμή σύναψης της παρούσας και το οποίο συνιστούσε την αδειοδοτούμενη Τεχνογνωσία, ή να τους βεβαιώσει εγγράφως ότι έχει καταστραφεί, και στις δύο περιπτώσεις χωρίς να κρατήσει αντίγραφο.

**ΑΡΘΡΟ 13: Στοιχεία επικοινωνίας-κοινοποιήσεων**

13.1. Οποιαδήποτε επικοινωνία ή κοινοποίηση εγγράφου πρέπει να γίνει μεταξύ των Μερών σύμφωνα με τις διατάξεις του παρόντος καθώς και κάθε κοινοποίηση εγγράφου, θα γίνεται εγγράφως και θα αποστέλλεται με email στα παρακάτω στοιχεία επικοινωνίας:

13.1.1. ΣΤΟΙΧΕΙΑ ΔΙΚΑΙΟΠΑΡΟΧΩΝ

Προς το ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ: E-mail: [tto@duth.gr](mailto:tto@duth.gr)

Προς τον ΕΡΕΥΝΗΤΗ ΑΑΑ: E-mail:…………………

Προς τον ΕΡΕΥΝΗΤΗ ΒΒΒ:E-mail:…………………

Προς τον ΕΡΕΥΝΗΤΗ ΓΓΓ: .E-mail:…………………

13.1.2. ΣΤΟΙΧΕΙΑ ΕΤΑΙΡΕΙΑΣ-ΤΕΧΝΟΒΛΑΣΤΟΥ

E-mail………………..

13.2. Τα παραπάνω δεν ισχύουν για τις περιπτώσεις στις οποίες ο νόμος προβλέπει ότι η κοινοποίηση εγγράφου θα γίνεται με επίδοση από Δικαστικό Επιμελητή, ή έχει προβλεφθεί αυτό ειδικά στην παρούσα.

13.3. Κάθε μέρος θα ενημερώνει όλα τα υπόλοιπα μέρη για κάθε μεταβολή στα στοιχεία επικοινωνίας του.

**ΑΡΘΡΟ 14: Τροποποιήσεις**

14.1. Τροποποίηση της παρούσας, καθώς και τυχόν ανανέωση ή παράτασή της, χωρεί μόνον μετά από έγγραφη συμφωνία μεταξύ των μερών, αποκλειομένου παντός ετέρου μέσου αποδείξεως. Ο έγγραφος τύπος συμφωνείται συστατικός.

14.2. Στο καταστατικό της Εταιρείας-Τεχνοβλαστού θα περιλαμβάνεται όρος, σύμφωνα με τον οποίον, σε περίπτωση που κάποια διάταξη του καταστατικού έρχεται σε αντίθεση με τη Σύμβαση Τεχνοβλαστού, υπερισχύουν πάντοτε οι διατάξεις της Σύμβασης Τεχνοβλαστού.

**ΑΡΘΡΟ 15: Καταχώρηση στα οικεία Μητρώα του ΟΒΙ**

15.1. Η εκποιητική σύμβαση που θα συναφθεί σύμφωνα με το άρθρο 1.5. της παρούσας, θα πρέπει να καταχωρηθεί στα οικεία Μητρώα του ΟΒΙ (Οργανισμός Βιομηχανικής Ιδιοκτησίας) **εντός μηνός** από τη σύναψή της, όπως προβλέπουν οι οικείες διατάξεις, με μέριμνα της υπό ίδρυση Εταιρείας-Τεχνοβλαστού, η οποία θα επιβαρυνθεί με τα σχετικά έξοδα καταχώρισης και θα αποστείλει στους Δικαιοπαρόχους το αποδεικτικό καταχωρίσεως. Τούτο θα ισχύσει και για κάθε τυχόν μελλοντική συμφωνία ανανέωσης ή παράτασης.

15.2. Έκαστος των συμβαλλομένων βαρύνεται με την καταβολή των πάσης φύσεως φόρων που τυχόν του αναλογούν υπέρ του Δημοσίου από την παρούσα Σύμβαση.

**ΑΡΘΡΟ 16:**

**Εφαρμοστέο Δίκαιο – Επίλυση Διαφορών**

16.1. Η παρούσα διέπεται από το ελληνικό δίκαιο. Η εκτέλεση της παρούσας Σύμβασης-Τεχνοβλαστού και η σχέση του Ιδρύματος με τον Διαχειριστή/Εταίρο και την Εταιρεία -Τεχνοβλαστό βασίζονται στις αρχές της καλής πίστης και της αμοιβαίας εμπιστοσύνης.

16.2. Διαμεσολάβηση: Για την επίλυση των τυχόν διαφορών που θα προκύψουν από την παρούσα ή εξ αφορμής αυτής μεταξύ των Συμβαλλομένων Μερών, τα Μέρη δεσμεύονται αμοιβαία ότι θα προσπαθούν να τις επιλύουν από κοινού συμβιβαστικά με βάση την καλή πίστη. Σε περίπτωση που αυτό δεν καταστεί εφικτό, τότε αρμόδια δικαστήρια θα είναι τα Δικαστήρια του Νομού Ροδόπης. Η ρήτρα αυτή επιβιώνει της λύσης της παρούσας και της εκποιητικής σύμβασης, με οποιονσήποτε τρόπο ή αιτία επέρχεται αυτή (λύση).

**ΑΡΘΡΟ 17**: **Προστασία Προσωπικών Δεδομένων**

Τα Μέρη συμφωνούν και δεσμεύονται αμοιβαία ότι:

i. κατά την επεξεργασία των δεδομένων θα συμμορφώνονται πλήρως με την ενωσιακή και εθνική νομοθεσία περί προσωπικών δεδομένων, όπως ενδεικτικά με τις διατάξεις του Γενικού Κανονισμού Προστασίας Δεδομένων (Ε.Ε Κανονισμός 679/2016), του ν. 4624/2019 και του ν. 3471/2006 όπως ισχύουν, συμπεριλαμβανομένων των Οδηγιών και Κατευθυντήριων Γραμμών του Ευρωπαϊκού Συμβουλίου Προστασίας Δεδομένων, της Ελληνικής Αρχής Προστασίας Δεδομένων Προσωπικού Χαρακτήρα, ή οιασδήποτε άλλης αρμόδιας ρυθμιστικής Αρχής,

ii. θα παρέχουν στα υποκείμενα των δεδομένων επαρκή ενημέρωση για την επεξεργασία των δεδομένων τους και θα λαμβάνουν τη σχετική συγκατάθεση, όπου αυτή απαιτείται σε συμμόρφωση με την προαναφερθείσα νομοθεσία για τα προσωπικά δεδομένα,

iii.θα λαμβάνουν τα κατάλληλα τεχνικά, φυσικά και οργανωτικά μέτρα ασφαλείας για να προστατεύσουν τα προσωπικά δεδομένα που επεξεργάζονται από απώλεια, μη εγκεκριμένη ή παράνομη επεξεργασία,

iv.σε περίπτωση παραβίασης των προσωπικών δεδομένων, ή σε κάθε άλλη περίπτωση που θιγεί καθ’ οιονδήποτε τρόπο η ασφάλειά τους όπως σε περίπτωση απώλειας, μερικής ή ολικής καταστροφής των δεδομένων (σε ηλεκτρονική ή έγχαρτη μορφή), μη εγκεκριμένη πρόσβαση τρίτου ή οποιασδήποτε άλλης μορφής παραβίασης των δεδομένων συμπεριλαμβανομένης και οποιασδήποτε παραβίασης τυχόν προκληθεί κατά την επεξεργασία προσωπικών δεδομένων από υπεργολάβους (εφόσον υπάρχουν), κάθε συμβαλλόμενο μέρος υποχρεούται να ενημερώσει το άλλο σχετικά με την παραβίαση, ενώ αμφότερα μέρη θα συνεργαστούν, προκειμένου να διασφαλίσουν ότι δεν θα υπάρξει καμία περαιτέρω παραβίαση και ότι θα περιοριστεί ο κίνδυνος που δύναται να επέλθει από την παραβίαση το συντομότερο δυνατό.

**ΑΡΘΡΟ 18:**

18.1. Η παρούσα σύμβαση συντάχθηκε και υπογράφηκε στην Ελληνική γλώσσα.

18.2. Η παρούσα σύμβαση καλύπτει συνολικά την υφιστάμενη και μέχρι σήμερα συμφωνία των Συμβαλλομένων στο σύνολό της και υπερισχύει κάθε προηγούμενης συμφωνίας, συνεννόησης, αλληλογραφίας, διαπραγματεύσεων, συζητήσεων, εγγράφων ή προφορικών των Συμβαλλομένων.

18.3. Για όποιο θέμα δεν ρυθμίζεται από την παρούσα, ισχύουν οι διατάξεις του Ν 4864/2021. Η ακυρότητα μέρους της παρούσας σύμβασης δεν επηρεάζει το κύρος της συνολικής σύμβασης που κατά τα λοιπά παραμένει έγκυρη.

18.4. Η μη ενάσκηση από κάποιο συμβαλλόμενο μέρος συμβατικού δικαιώματος ή η παράλειψη όχλησης του αντισυμβαλλομένου για την εκπλήρωση κάποιας υποχρεώσεώς του δεν συνεπάγεται παραίτηση από το σχετικό δικαίωμα ή τη σχετική αξίωση.

18.5. Η υπογραφόμενη με τους ιδρυτές εταίρους παρούσα σύμβαση τεχνοβλαστού συνάπτεται με την αίρεση ίδρυσης της Εταιρείας και με την πρόβλεψη η σύμβαση να τεθεί σε ισχύ αμέσως μετά την ίδρυση της Εταιρείας. Με την ίδρυσή της, η εταιρεία τεχνοβλαστός καθίσταται αυτοδικαίως συμβαλλόμενο μέρος.

Το παρόν συνετάγη σε ………………(…) ισοσθενή και ισόκυρα πρωτότυπα και υπογράφεται όπως ακολουθεί. Κάθε συμβαλλόμενος έλαβε ένα πρωτότυπο.

**Τα συμβαλλόμενα Μέρη**

1. **Το Δημοκρίτειο Παν/μιο Θράκης**

Το Δημοκρίτειο Πανεπιστήμιο Θράκης

Τόπος και Ημερομηνία ..................................

Ο Αντιπρύτανης Έρευνας και Καινοτομίας

1. **Οι Ιδρυτές-Εταίροι** 
   1. ΑΑΑ …… ερευνητής … Τόπος και Ημερομηνία ..................................
   2. ΒΒΒ …… ερευνητής … Τόπος και Ημερομηνία ..................................
   3. Η εταιρεία με την επωνυμία………….. Τόπος και Ημερομηνία ..................................
2. **Οι Δικαιούχοι Ερευνητές** 
   1. ΑΑΑ …… ερευνητής … Τόπος και Ημερομηνία ..................................
   2. ΒΒΒ …… ερευνητής … Τόπος και Ημερομηνία ..................................
   3. ΓΓΓ …… ερευνητής … Τόπος και Ημερομηνία ..................................